Günəş Mehdizadə

Günəş Raqib qızı Mehdizadə (8 aprel 1985, Bakı, Azərbaycan SSR) — Azərbaycan kino aktrisası.

 Həyatı 
Günəş Mehdizadə 8 aprel 1985-ci ildə Bakı şəhərində anadan olub. 2004–2008-ci illərdə Azərbaycan Dövlət Mədəniyyət və İncəsənət Universitetinin Teatr və kino aktyoru ixtisası üzrə Vaqif İbrahimoğlunun kursunda təhsil almışdır.

2005-ci ildən etibarən aktrisa kimi kino karyerasına başlamışdır.

 Şəxsi həyatı 
2008-ci ildə ailə həyatı qurmuşdur. 2 övladı var.

 Mükafatlar və nominasiyalar 
2013-cü ildə Azərbaycan Respublikası Gənclər və İdman Nazirliyi tərəfindən kino sahəsində Gənclər mükafatına layiq görülmüşdür.

18 dekabr 2014-cü ildə "Fədakar" filmində ifa etdiyi Fəridə obrazına görə, Azərbaycan Respublikası Dövlət Neft Şirkətinin Fəxri Fərmanı ilə təltif edilmişdir.

2018-ci ildə "Yoxdu belə söhbət" filmindəki Sara roluna görə, Azərbaycan Kino Akademiyasının "Qızıl Pəri" peşə mükafatına namizəd olub.Azərbaycan kinosu-120. Azərbaycan Kino Akademiyasının "Qızıl Pəri" peşə mükafatının nominantları. "525-ci qəzet". 1 noyabr 2018-ci il, səh. 8

 Filmoqrafiya 

 Bədii filmlər 
 Xəzər gəlini (film, 2005) — Gənc qız
 Hökmdarın taleyi (film, 2008) — Ağabəyim ağa
 Sübhün səfiri (film, 2012) — Nisə xanım
 Rəssam (film, 2015) — Aygün
 Skripkaçı (film, 2015) — Çətirli qız
 Fədakar (film, 2015) — Fəridə
 Qayıdış (film, 2016) — Həcər
 Yoxdu belə söhbət (film, 2017) — Sara
 The Bra (film, 2018)
 Balıqçının qızı (film, 2019)— Mənzər
 Jara (film, 2019) — Dəniz
 Suğra və oğulları- (film, 2021) — Suğra
 Buzlar əriyəndə (film, 2025)

 Seriallar 
 Qaranlıqlar çiçəyi (teleserial, 2011) — Lalə
 Miras (teleserial, 2015) — Nura
 Sənin deyil (teleserial, 2016) — Ramilə
 Məryəm (teleserial, 2016) — Məryəm
 Yad gəlin (serial, 2020) — Hicran
 Sevginin ünvanı (serial, 2023) — Bəsti
 Vətəndaş A — Almaz

 İstinadlar 

 Xarici keçirlər 
 Aktrisa Günəş Mehdizadə: "Ona vurulmuşdum" — FOTO — MÜSAHİBƏ
 Молитвы у моря 

Kateqoriya:Azərbaycan aktrisaları
Kateqoriya:Bakıda doğulanlar
Kateqoriya:Azərbaycan Dövlət Mədəniyyət və İncəsənət Universitetinin məzunları